R E L A C I O N
PËR
PROJEKTVENDIMIN
“PËR PROPOZIMIN E PROJEKTLIGJIT “PËR MIRATIMIN E BUXHETIT FAKTIK TË VITIT 2022”

I. QËLLIMI I PROJEKTAKTIT DHE OBJEKTIVAT QË SYNOHEN TË ARRIHEN
Qëllimi i projektvendimit është propozimi i projektligjit të buxhetit faktik të Qeverisjes së Përgjithshme të vitit 2022.
Objektivi që synohet është plotësimi i kërkesës ligjore (të nenit 62 dhe 63 të ligjit nr.9936 datë 26.06.2008 “Për Menaxhimin e Sistemit Buxhetor në Republikën e Shqipërisë, i ndryshuar”) për raportimin e zbatimit të buxhetit të vitit 2018, të llogarive vjetore për transaksionet financiare të entiteteve të qeverisjes së përgjithshme (qeverisjes qendrore, vendore dhe fondeve speciale të sigurimeve shoqerore, shëndetsore dhe të trajtimit të pronave) dhe informimin për arritjen e objektivave, situatën e menaxhimit, të kontrollit të brendshëm financiar dhe auditimit të brendshëm.
II. VLERËSIMI I PROJEKTAKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE
Lidhja me prioritetet e Ministrisë së Financave dhe Ekonomisë: “Sektor publik i besueshëm, efiçent dhe transparent”
III. ARGUMENTIMI I PROJEKTAKTIT LIDHUR ME PËRPARËSITË, PROBLEMATIKAT, EFEKTET E PRITSHME
Publikimi i informacionit të plotë mbi performancën makro-fiskale dhe zbatimin e Buxhetit të vitit 2022, objektivat e arrritura dhe produktet e realizuara nga çdo njësi e qeverisjes së përgjithshme.
IV. VLERËSIMI I LIGJSHMËRISË, KUSHTETUTSHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR
Në mbështetje të nenit 100 të Kushtetutës dhe të neneve 62 dhe 63 të ligjit nr.9936 datë 26.06.2008 “Për menaxhimin e Sistemit Buxhetor në Republikën e Shqipërisë, i ndryshuar”.
V. VLERËSIMI I SHKALLËS SË PËRAFRIMIT ME ACQUIS COMMUNAUTAIRE (PËR PROJEKTAKET NORMATIVE)
Lidhja me prioritetet e BE-së: “Rule of law”
VI. PËRMBLEDHJE SHPJEGUESE E PËRMBAJTJES SË PROJEKTAKTIT
Projektvendimi përmban Pikën 1 që përcakton:
Pika 1	Propozimin e projektligjit “Për Buxhetin Faktik të të vitit 2022”, sipas tekstit, relacionit, raporteve dhe tabelave bashkëlidhur tij.
VII. PERSONAT DHE INSTITUCIONET QË KANË KONTRIBUAR NË HARTIMIN E PROJEKTAKTIT
Projektakti është hartuar nga strukturat përgjegjëse të Ministrisë së Financave dhe Ekonomisë.
VIII. MENDIMET MBI KËTË PROJEJKTAKT
Projektakti është dërguar për mendim pranë Ministrisë së Drejtësisë dhe në të janë reflektuar komentet e dhëna nga MD sa i takon referencave ligjore. Ndërkohë, lidhur me titullin e nenit 1 të projektligjit, sqarojmë se ai është në linjë me të gjithë projektligjet e përvitshme të këtij lloji, të cilët janë miratuar me të njëjtin titull dhe modalitet.

IX. INSTITUCIONET DHE ORGANET QË NGARKOHEN PËR ZBATIMIN E AKTIT
Ministria e Financave dhe Ekonomisë.
X. RAPORTI I VLERËSIMIT TË TË ARDHURAVE DHE SHPENZIMEVE BUXHETORE
Nuk shoqërohet me të ardhura apo shpenzime buxhetore.

